Jonkin ajan kuluttua Jeesus meni taas Kapernaumiin.
Kun ihmiset kuulivat hänen olevan kotona, -
väkeä tuli koolle niin paljon, etteivät kaikki mahtuneet edes oven edustalle.
Jeesus julisti heille sanaa.
Hänen luokseen oltiin tuomassa halvaantunutta.
Sairasta kantamassa oli neljä miestä, jotka eivät tungoksessa -
kuitenkaan päässeet tuomaan häntä Jeesuksen eteen.
Silloin he purkivat katon siltä kohden, missä Jeesus oli, -
ja aukon tehtyään laskivat siitä alas vuodematon, -
jolla halvaantunut makasi.
Kun Jeesus näki heidän uskonsa, hän sanoi halvaantuneelle: -
"Poikani, sinun syntisi annetaan anteeksi."
Mutta siellä istui myös muutamia lainopettajia, ja he sanoivat itsekseen:
"Miten hän tuolla tavalla puhuu? Hän herjaa Jumalaa.
Kuka muu kuin Jumala voi antaa syntejä anteeksi?"
Jeesus tunsi heti hengessään, mitä he ajattelivat, ja sanoi heille: -
"Kuinka te tuollaista ajattelette?
Kumpi on helpompaa, sanoa halvaantuneelle: -
'Sinun syntisi annetaan anteeksi', vai sanoa: -
'Nouse, ota vuoteesi ja kävele'?
Mutta jotta te tietäisitte, että Ihmisen Pojalla on valta antaa maan päällä -
syntejä anteeksi" - - hän puhui nyt halvaantuneelle --
"nouse, ota vuoteesi ja mene kotiisi."
Silloin mies heti nousi, otti vuoteensa ja käveli pois kaikkien nähden.
Kaikki olivat tästä hämmästyksissään, ylistivät Jumalaa ja sanoivat: -
"Tällaista emme ole ikinä nähneet."
Jeesus lähti sitten taas järven rantaan.
Koko ihmisjoukko tuli hänen perässään, ja hän opetti heitä.
Kulkiessaan tulliaseman ohi hän näki Leevin, Alfeuksen pojan, -
istuvan siellä.
Jeesus sanoi hänelle: "Seuraa minua", -
ja hän nousi ja lähti seuraamaan Jeesusta.
Jeesus oli sitten aterialla Leevin kodissa. Monia publikaaneja ja -
muita syntisiä aterioi Jeesuksen ja hänen opetuslastensa kanssa, -
sillä heitä oli paljon hänen seuraajiensa joukossa.
Kun fariseuksiin kuuluvat lainopettajat näkivät -
Jeesuksen syövän syntisten ja publikaanien seurassa, -
he sanoivat hänen opetuslapsilleen: -
"Kuinka hän syö yhdessä publikaanien ja muiden syntisten kanssa!"
Jeesus kuuli sen ja sanoi: "Eivät terveet tarvitse parantajaa, -
vaan sairaat. En minä ole tullut kutsumaan hurskaita, vaan syntisiä."
Johanneksen opetuslapset ja fariseukset paastosivat.
Jeesukselta tultiin kysymään: "Miksi sinun opetuslapsesi eivät paastoa, -
kun kerran Johanneksen opetuslapset ja -
fariseusten opetuslapset paastoavat?"
Jeesus vastasi: "Eivät kai häävieraat voi paastota silloin, -
kun sulhanen vielä on heidän kanssaan!
Niin kauan kuin sulhanen on heidän joukossaan, he eivät voi paastota.
Vielä tulee sekin aika, jolloin sulhanen on poissa, -
ja silloin, sinä päivänä he paastoavat.
Ei kukaan ompele kutistamattomasta kankaasta paikkaa vanhaan viittaan.
Silloinhan vanha vaate repeää uuden paikan vierestä -
ja reikä on entistä pahempi.
Eikä kukaan laske uutta viiniä vanhoihin leileihin.
Silloinhan viini rikkoo ne ja sekä viini että leilit menevät hukkaan.
Ei, uusi viini on laskettava uusiin leileihin."